Èt eller andet sted må der køre en sort Daihatsu Charade rundt med en gevaldig bule. Torsdag aften endte et bilræs på Odinsvej i Brovst nemlig med at føreren kørte ind i en lygtepæl. Da politiet nåede frem til stedet, var der ingen spor af hverken fører eller bil, så helt ukampdygtig blev bilen ikke af mødet. Politiet vil dog stadig gerne have en snak med føreren, og derfor vil de gerne høre fra nogen der kender, eller har set den sorte bil. Henvendelse kan ske til Nordjyllands Politi i Løgstør på telefon: 9666 1448

Referat:
Torsdag aften endte et bilræs med at en af de unge kørte sin bil ind i en lygtepæl.